stanford-oval/wikipedia huggingface dataset:
โครงการจัดทำแผนที่ทีบส์

โครงการจัดทำแผนที่ทีบส์ (อังกฤษ: Theban Mapping Project) เป็นการสำรวจทางโบราณคดีที่อุทิศให้กับอียิปต์โบราณ ก่อตั้งใน ค.ศ. 1978 โดยนักไอยคุปต์วิทยา ดร. เคนต์ อาร์. วีกส์ ที่มหาวิทยาลัยแคลิฟอร์เนีย เบิร์กลีย์ ใน ค.ศ. 1985 จึงย้ายไปที่มหาวิทยาลัยอเมริกันในไคโร เป้าหมายเดิมของโครงการนี้คือสร้างแผนที่โบราณคดีของหุบเขากษัตริย์ และตีพิมพ์เป็น Atlas of the Valley of the Kings ใน ค.ศ. 2000 นับตั้งแต่ ค.ศ. 2001 โครงการยังได้พัฒนาแผนการบริหารจัดการสำหรับหุบเขากษัตริย์ซึ่งได้รับเงินทุนจากกองทุนอนุสรณ์สถานโลก
เว็บไซต์ไม่ออนไลน์มาหลายปีเนื่องจากขาดเงินทุน อย่างไรก็ตาม เมื่อได้รับเงินทุนใหม่จากศูนย์วิจัยอเมริกันในอียิปต์ เว็บไซต์จึงเริ่มออนไลน์อีกครั้งพร้อมคุณสมบัติและข้อมูลใหม่ในเดือนมกราคม ค.ศ. 2021
ดูเพิ่ม

โครงการสุสานหลวงอามาร์นา
แหล่งข้อมูลอื่น

เว็บไซต์โครงการ
รามณรงค์ เสวกวิหารี

รามณรงค์ เสวกวิหารี (เกิด 18 ธันวาคม พ.ศ. 2539) ชื่อเล่น จูเนียร์ นักเทควันโดชายทีมชาติไทย รองแชมป์เทควันโดโลกปี 2015 รุ่นไม่เกิน 54 กก.ชาย ที่ประเทศรัสเซีย เจ้าของเหรียญทองแดงจากกีฬาเทควันโด รุ่นไม่เกิน 54 กก.ชาย ในการแข่งขัน "เอเชียนเกมส์ ครั้งที่ 17" ที่ประเทศเกาหลีใต้ และเหรียญทองจากกีฬาเทควันโด รุ่นไม่เกิน 54 กก.ชาย ในการแข่งขัน "ซีเกมส์ ครั้งที่ 27" ที่ประเทศเมียนมาร์
ประวัติ

รามณรงค์สำเร็จการศึกษาระดับชั้นมัธยมศึกษาตอนปลายที่โรงเรียนเตรียมอุดมศึกษาพัฒนาการ รัชดา และศึกษาต่อในระดับปริญญาตรีที่คณะนิเทศศาสตร์ มหาวิทยาลัยเกษมบัณฑิต เป็นนักกีฬาเทควันโดจากกรุงเทพมหานคร เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขันเทควันโด รุ่นไม่เกิน 45 กก.ชาย "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" และเหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2556 รุ่นไม่เกิน 48 กก.ชาย ปัจจุบันรามณรงค์เรียนและฝึกซ้อมเทควันโดที่ยิมธีรพฤกษ์
นักกีฬาเทควันโดรุ่นเยาวชน > พ.ศ. 2555

ในปี 2555 รามณรงค์เข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 45 กก.ชาย ที่เมืองชาร์มเอลชีค ประเทศอียิปต์ โดยเข้าร่วมการแข่งขันกับนักกีฬาเทควันโดเยาวชนทีมชาติไทย จำนวน 16 คน แบ่งเป็นเยาวชนหญิง จำนวน 9 คน ประกอบด้วย สันฐิกานต์ จันทรมณี พาณิภัค วงศ์พัฒนกิจ ภิญญาพัชญ์ ไชยพงศ์จรัญ พรรณนภา หาญสุจินต์ ธนาภา แซ่เล้า รัชนีพร เงินบำรุง ปภาภัทร จันทร์เกตุ สุชาดา กาญจนจิตติ กาญจนา สุขีวาส แบ่งเป็นเยาวชนชาย จำนวน 7 คน ประกอบด้วย เชษฐรพี ต่างใจ ณัฐภัทร ตันตรามาตย์ สุทธิศักดิ์ จานทอง ติณณภพ ผดุงธรรม คฤพล เอี่ยมศรี ดนุนัย ราชวงษา พีรพัฒน์ เกียรติกมลวงศ์ และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญทอง รุ่นไม่เกิน 48 กก.ชาย
นักกีฬาเทควันโดรุ่นเยาวชน > พ.ศ. 2556

ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" ที่เมืองลาสเวกัส ประเทศสหรัฐอเมริกา คว้าเหรียญทอง รุ่นไม่เกิน 48 กก.ชาย ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" รุ่นไม่เกิน 48 กก.ชาย ที่กรุงจาการ์ตา ประเทศอินโดนีเซีย โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 11 คน แบ่งเป็นเยาวชนหญิง จำนวน 5 คน ประกอบด้วย อรญา แก้วตา รุ่นไม่เกิน 42 กก.หญิง พาณิภัค วงศ์พัฒนกิจ รุ่นไม่เกิน 44 กก.หญิง นภาพร จรณวัต รุ่นไม่เกิน 46 กก.หญิง นภัสสร จรณวัต รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 52 กก.หญิง แบ่งเป็นเยาวชนชาย จำนวน 6 คน ประกอบด้วย เทวินทร์ หาญปราบ รุ่นไม่เกิน 45 กก.ชาย ณัฐวุฒิ เจริญรักษ์ รุ่นไม่เกิน 51 กก.ชาย สุทธิศักดิ์ จานทอง รุ่นไม่เกิน 55 กก.ชาย ณัฐวีร์ กล่อมพงษ์ รุ่นไม่เกิน 59 กก.ชาย ณชพล เฉลิมลักษณ์ รุ่นไม่เกิน 63 กก.ชาย ยูลิสซีส ฮาลเลอร์ รุ่นไม่เกิน 73 กก.ชาย
เข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทอง รุ่นไม่เกิน 51 กก.ชาย ซึ่งเป็นการคว้าแชมป์สมัยที่ 2 จากรายการนี้ ต่อมาเข้าร่วมการแข่งขันเทควันโด รายการ "Asian Youth Games 2013" รุ่นไม่เกิน 53 กก.ชาย ที่เมืองหนานจิง สาธารณรัฐประชาชนจีน โดยเข้าร่วมการแข่งขันกับพาณิภัค วงศ์พัฒนกิจ นักกีฬาเทควันโด รุ่นไม่เกิน 47 กก.หญิง ผลการแข่งขันครั้งนี้ รามณรงค์สามารถคว้าเหรียญทอง รุ่นไม่เกิน 53 กก.ชายมาครอง
ในเดือนธันวาคมปีเดียวกัน รามณรงค์เป็นหนึ่งในนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ และสามารถคว้าเหรียญทองได้สำเร็จ ในการแข่งขันเทควันโด รุ่นไม่เกิน 54 กก.ชาย ซึ่งเป็นการแข่งขันซีเกมส์ครั้งแรกและเป็นผลงานสร้างชื่อให้กับรามณรงค์
นักกีฬาเทควันโดรุ่นประชาชน > พ.ศ. 2557

ในปี 2557 เข้าร่วมการแข่งขันเทควันโด รายการ "โคเรีย โอเพ่น 2014" รุ่นไม่เกิน 54 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รังสิญา นิสัยสม รุ่งรวี ขุระสะ คาสซานดร้า ฮาลเลอร์ เป็นเอก การะเกตุ ณัฐวีร์ กล่อมพงษ์ อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ พีระเทพ ศิลาอ่อน
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 32 คน รามณรงค์ชนะคะแนนนักกีฬาจากอินโดนีเซีย 15-8 รอบ 16 คน ชนะคะแนนนักกีฬาจากอุซเบกิสถาน 13-8 รอบ 8 คน ชนะคะแนนนักกีฬาจากคีร์กีซสถาน 19-6 รอบรองชนะเลิศ พ่ายคะแนนนักกีฬาจากไต้หวัน 5-8 คว้าเหรียญทองแดง รุ่นไม่เกิน 54 กก.ชาย
รามณรงค์เข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 54 กก.ชาย รอบชิงชนะเลิศเป็นฝ่ายชนะคะแนนชัชชัย โพธิ์อ่อน นักกีฬาจากประเทศไทย 13-1 คว้าเหรียญทองเหรียญที่ 5 ให้กับเทควันโดทีมชาติไทย เมื่อวันที่ 5 พ.ย. 2557
นักกีฬาเทควันโดรุ่นประชาชน > พ.ศ. 2558

ในปี 2558 รามณรงค์เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 54 กก.ชาย ที่ประเทศรัสเซีย ผลจากการแข่งขันในรอบแรก เป็นฝ่ายชนะคะแนนนักกีฬาจากฟิลิปปินส์ 8-4 รอบสองชนะคะแนนนักกีฬาจากโครเอเชีย 18-8 รอบสามชนะคะแนนนักกีฬาจากสเปน 6-5 รอบก่อนรองชนะเลิศ ชนะคะแนนนักกีฬาจากญี่ปุ่น 13-8 รอบรองชนะเลิศ พ่ายคะแนนนักกีฬาจากเกาหลีใต้ 6-2 คว้าเหรียญทองแดง รุ่นไม่เกิน 54 กก.ชาย นอกจากนี้ยังเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" ที่เมืองเมลเบิร์น ประเทศออสเตรเลีย คว้าเหรียญเงิน รุ่นไม่เกิน 54 กก.ชาย ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 รุ่นไม่เกิน 54 กก.ชาย ที่เมืองควังจู ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง ณัฐวรรณ แก้ววิลัย รุ่นไม่เกิน 62 กก.หญิง กาญจนา สุขีวาส รุ่นมากกว่า 73 กก.หญิง ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย ติณณภพ ผดุงธรรม รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
เข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 54 กก.ชาย ที่ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "2015 WTF World Grand Prix Series 1" รุ่นไม่เกิน 58 กก.ชาย ที่กรุงมอสโก ประเทศรัสเซีย ร่วมกับนักกีฬาเทควันโดทีมชาติไทย จำนวน 2 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง พาณิภัค วงศ์พัฒนกิจ รุ่นไม่เกิน 49 กก.หญิง และเข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 58 กก.ชาย ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 49 กก.หญิง รังสิญา นิสัยสม รุ่นไม่เกิน 57 กก.หญิง พีระเทพ ศิลาอ่อน รุ่นไม่เกิน 80 กก.ชาย
นักกีฬาเทควันโดรุ่นประชาชน > พ.ศ. 2559

ในปี 2559 รามณรงค์เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 54 กก.ชาย ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากเยเมน 18-1 รอบก่อนรองชนะเลิศ ชนะคะแนนนักกีฬาจากคีร์กีซสถาน 30-2 รอบรองชนะเลิศ ชนะคะแนนนักกีฬาจากจอร์แดน 18-15  รอบชิงชนะเลิศ พ่ายคะแนนนักกีฬาจากอิหร่าน 9-8 คว้าเหรียญเงิน รุ่นไม่เกิน 54 กก.ชาย จากนั้นเข้าร่วมการแข่งขันเทควันโด รายการ "Austrian Open 2016" รุ่นไม่เกิน 54 กก.ชาย ที่เมืองอินส์บรุค ประเทศออสเตรีย คว้าเหรียญทอง รุ่นไม่เกิน 54 กก.ชาย ต่อมาเข้าร่วมการแข่งขันเทควันโด รุ่นไม่เกิน 54 กก.ชาย รายการ "Korea Open 2016" ที่ประเทศเกาหลีใต้ และเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทอง รุ่นไม่เกิน 58 กก.ชาย ที่เมืองโฮจิมินห์ ประเทศเวียดนาม
นักกีฬาเทควันโดรุ่นประชาชน > พ.ศ. 2560

ในปี 2560 รามณรงค์เข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 54 กก.ชาย ที่เมืองลาสเวกัส ประเทศสหรัฐอเมริกา รอบชิงชนะเลิศเป็นฝ่ายชนะคะแนนนักกีฬาจากเม็กซิโก 34-19 การแข่งขันครั้งนี้รามณรงค์ได้รับเหรียญรางวัลร่วมกับพรรณนภา หาญสุจินต์ เหรียญทองแดง รุ่นไม่เกิน 57 กก.หญิง ต่อมาเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2017" คว้าเหรียญทองแดง รุ่นไม่เกิน 54 กก.ชาย ที่เมืองมูจู ประเทศเกาหลีใต้
ชีวิตส่วนตัว

รามณรงค์ปัจจุบันคบหาดูใจอยู่กับเทนนิส พาณิภัค วงศ์พัฒนกิจ นักเทควันโดรุ่นน้อง เจ้าของเหรียญทองในการแข่งขันกีฬาโอลิมปิกฤดูร้อน 2 สมัยเป็นเวลาถึง 9 ปี
รางวัลที่ได้รับ

นักกีฬาเยาวชนสมัครเล่นชายรองดีเด่น "วันกีฬาแห่งชาติ" ประจำปี 2556
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

รามณรงค์ เสวกวิหารี ที่อินสตาแกรม
รามณรงค์ เสวกวิหารี ที่เฟซบุ๊ก
รามณรงค์ เสวกวิหารีที่ยูทูบ
นิธิทัศน์ โปรโมชั่น

| บริษัท นิธิทัศน์ เอโอเอ จำกัด |
| --- | --- |

ก่อตั้ง: 2525 (2525)
ผู้ก่อตั้ง: วิเชียร อัศว์วิเศษศิวะกุล
แนวเพลง: ป็อป, ลูกกรุง, ลูกทุ่ง
ประเทศต้นกำเนิด: ไทย
ที่ตั้ง: 1/79 ซอยชินเขต 1/19 ถนนงามวงศ์วาน แขวงทุ่งสองห้อง เขตหลักสี่ กรุงเทพฯ 10210   (ปัจจุบัน) 60/48-49 ซอยงามวงศ์วาน 15  ต.บางเขน อำเภอเมืองนนทบุรี จังหวัดนนทบุรี 11000
นิธิทัศน์ โปรโมชั่น เป็นค่ายเพลงของไทยในอดีตเกิดจากการควบรวมกิจการกันของค่ายเพลง 2 ค่ายคือ NP Promotion ของนฤชา เพ่งผล ดีเจ และ Original Sound หรือ ไทยรัชฎา ของวิเชียร อัศว์ศิวะกุล โดยมีวิทยา ศุภพรโอภาส และสันติ เศวตวิมลเป็นที่ปรึกษาของบริษัท ประกอบการตั้งแต่ประมาณปี พ.ศ. 2525 ต่อมาจึงได้เปลี่ยนชื่อเป็นนิธิทัศน์ เอ็นเตอร์เทนเมนท์และเหลือเพียงแค่นำผลงานในอดีตของศิลปินในสังกัดมาจัดจำหน่ายใหม่ ในอดีตนิธิทัศน์ได้ร่วมหุ้นกับบริษัท โรต้าแผ่นเสียง-เทป จำกัด และบริษัท ออนป้า เพื่อผลิตเทปวางจำหน่ายทั่วประเทศ แต่ในปัจจุบันนิธิทัศน์แยกตัวออกจากออนป้าและโรต้ามาจัดจำหน่ายเอง โดยภายหลังได้เปลี่ยนชื่อบริษัทใหม่เป็น นิธิทัศน์ เอโอเอ
การดำเนินการ

ทาง นิธิทัศน์ เอโอเอ ได้ผลิตรายการเพลงใช้ชื่อว่า Retro Original (เรโทร ออริจินัล) ดำเนินรายการโดย สุนทร สุจริตฉันท์ ออกอากาศทุกวันเสาร์-อาทิตย์ เวลา 08.00-09.00 น. ทางมะจังทีวี ทรูวิชั่นส์ ช่อง 82 นอกจากนี้ยังได้ผลิตรายการเพื่อเอาใจคอเพลงลูกกรุงโดยใช้ชื่อว่า สำราญกรุง ดำเนินรายการโดยเอ้ อัศว์วิเศษศิวะกุล และตวงสิทธิ์ เรียมจินดา เป็นพิธีกรร่วม ออกอากาศทุกวันจันทร์-ศุกร์ เวลา 08.00-09.00 น. ทางช่อง มะจังทีวี ปัจจุบันยุติการผลิตรายการกับมะจังทีวีแล้ว
นอกจากนี้ นิธิทัศน์ได้จัดทำโปรเจกต์พิเศษของนิธิทัศน์ เช่น อภิมหาอมตะนิรันดร์กาล  โดยนำศิลปินลูกกรุงต้นฉบับมาขับร้องเพลงดังของตนเองอีกครั้งด้วยรูปแบบดนตรีที่ทันสมัยทำให้อัลบั้มอภิมหาอมตะนิรันดร์กาลประสบความสำเร็จ[ต้องการอ้างอิง] ซึ่งศิลปินในโปรเจกต์นี้ประกอบไปด้วย  ชรินทร์ นันทนาคร, สุเทพ วงศ์กำแหง, สวลี ผกาพันธ์ เป็นต้น
ปัจจุบัน นิธิทัศน์ฯ มี YouTube Official Channel ในเครือนิธิทัศน์ฯ เช่น Nititad AOA Official NITITAD AOA FANCLUB[ลิงก์เสีย] NT Vinyls (ช่องสำหรับนิธิทัศน์ทำแผ่นเสียง) ตำนานเพลงเพื่อชีวิต (ช่องสำหรับเพลงเพื่อชีวิตของนิธิทัศน์) ลูกกรุงอภิมหาอมตะนิรันดร์กาล (ช่องสำหรับเพลงลูกกรุงของนิธิทัศน์) ลูกทุ่งเพลงหวานซูเปอร์ฮิตพันล้าน (ช่องสำหรับเพลงลูกทุ่งซูเปอร์ฮิตหรือเพลงหวานของนิธิทัศน์) Sky Tracks (ช่องสำหรับเพลงในสังกัด Sky Tracks ในเครือนิธิทัศน์)
รายชื่อศิลปินของบริษัทนิธิทัศน์ > เพลงไทยสากล/เพลงเพื่อชีวิต

ดอน สอนระเบียบ
ดอกไม้ป่า
แกรนด์เอ็กซ์
ดิ อินโนเซ็นท์
ดิ อิมพอสซิเบิล
วงเพื่อน
วงพลอย
ติ๊ก ชิโร่
รอยัลสไปรท์
ฟอร์เอฟเวอร์
โอเวชั่น
พัชรา แวงวรรณ (เอ๋)
ดนุพล แก้วกาญจน์ (แจ้)
พรพิมล ธรรมสาร (ก้อย)
ไพจิตร อักษรณรงค์ (จุ๋ง)
วงแมคอินทอช
กิตติคุณ เชียรสงค์ (กุ้ง)
วงไฮดรา
วงโดมิแนนท์
อุเทน พรหมมินทร์ (เท่ห์)
ตวงสิทธิ์ เรียมจินดา (กุ้ง)
วงปานามา
โอภาส ทศพร (อ๊อด)
ยุรนันท์ ภมรมนตรี (แซม)
นิรนาม
คณิต อุทยานสิงห์
พาวเวอร์แบนด์
คริสตัล
เสกสรร ทองวัฒนา
สเตทเอ็กซ์เพรส
18 กะรัต
จรัล มโนเพ็ชร
สุนทรี เวชานนท์
เดอะพีเพิ่ล (ภายใต้การดูแลการผลิตของ วิทยา ศุภพรโอภาส)
อลิศ คริสตัล
ปริศนา วงศ์ศิริ
บานเย็น รากแก่น
ชูศักดิ์ มีถาวร
ดิเรก อมาตยกุล
เดอะเซ้นท์
สมประสงค์ สิงหวนวัฒน์ (ตั้ม)
สุนิตย์ นภาศรี
สาธิยา ศิลาเกษ
มิติ
แครอท
ร็อคเคสตร้า
คนด่านเกวียน
พิชญา ธนาวดี (บี๋)
นิวแมน
อมตะ
สรพงศ์ ชาตรี
วัชระ สุขุมาลินท์ (เก่ง)
วุฒิไกร ทองอันตัง
นราธิป กาญจนวัฒน์
ฟีดแบค
พิงค์แพนเตอร์
ซัคเซส
สุเทพ ประยูรพิทักษ์
เดอะ แคช
ฟองสบู่
โชคดี พักภู่
ฟาโรห์ ตอยยีบี
พิมพ์โพยม เรืองโรจน์ (อิ๋ว)
วินัย พันธุรักษ์
สุนทร สุจริตฉันท์
อรรถพล ประเสริฐยิ่ง
ปิยะพงษ์ ผิวอ่อน
คาไลโดสโคป
จอห์น อิสรัมย์
นิภาวรรณ ทวีพรสวรรค์ (ไก่)
เดอะม้ง
ดิ ออริจินอล ทรี
รวี รัตติกาล
สหพล จุลวงศ์
แพท พลอยเพชร
กุ้งนาง ปัทมสูต (เป็นศิลปินภายใต้สังกัด Sky Tracks ในเครือนิธิทัศน์)
ไหมไทย (เป็นศิลปินภายใต้สังกัด Sky Tracks ในเครือนิธิทัศน์)
วงอัศวิน
โน้ต เชิญยิ้ม - เป็ด เชิญยิ้ม
สตีฟ อลังการ
แฮมเมอร์ (อัลบั้ม ฝุ่นสีแดง นิธิทัศน์เป็นผู้จัดจำหน่ายให้ แต่ไม่ได้เข้าสังกัดอย่างเป็นทางการ)
ปรัชญ์ สุวรรณศร (อัลบั้ม คน นิธิทัศน์เป็นผู้จัดจำหน่ายให้)
คันไถ
ทรรศิน บุญแต่ง
วสันต์ โชติกุล กับ Isn't (อัลบั้ม คนเชยเชย)
รายชื่อศิลปินของบริษัทนิธิทัศน์ > เพลงไทยลูกทุ่ง/ลูกกรุง

สุเทพ วงศ์กำแหง
สวลี ผกาพันธ์
ทูล ทองใจ
ทนงศักดิ์ ภักดีเทวา
ชรินทร์ นันทนาคร
ชัชวาลล์ คงอุดม
นริศ อารีย์
ดาวใจ ไพจิตร
รุ่งฤดี แพ่งผ่องใส
ศรีไศล สุชาตวุฒิ
รวงทอง ทองลั่นธม
สัญญา พรนารายณ์
ผ่องศรี วรนุช
ไวพจน์ เพชรสุพรรณ
ยอดรัก สลักใจ
อุ้ม มาธิว
นพพล​ พงศ์​อนันต์
รุ้งทิพย์ หวังแอบกลาง (ปุ๋ย)
ไกรศร พรสว่าง
ธงไท ชัยโย
ทองมี มาลัย
บุญธรรม พระประโทน
ฉลาด ส่งเสริม
ชัชชัย ชัชวาลย์
ประสาน เวียงสีมา
อังคนางค์ คุณไชย
เพชร โพธาราม
กาเหว่า เสียงทอง
ชัยชนะ บุญนะโชติ
ไพรวัลย์ ลูกเพชร
รุ่งเพชร แหลมสิงห์
เสรี รุ่งสว่าง
เพลิน พรหมแดน
ศรีไพร ลูกราชบุรี
ชาย เมืองสิงห์
โปรคอรัส
จีระพันธ์ วีระพงษ์
เพชร พนมรุ้ง
สนธิ สมมาตร
ศิรินันท์ โรจนธรรม
วสันต์ สิริสุขพิสัย
นันทพงศ์ ทศพร
ศุภชาติ คล่องอาษา
ธานินทร์ อินทรเทพ
คัมภีร์ แสงทอง
รักชาติ ศิริชัย
กังวาลไพร ลูกเพชร
ดุสิต ดุริยะศักดิ์
รุ่ง โพธาราม
โรม ศรีธรรมราช
ละอองดาว สกาวเดือน
ชินกร ไกรลาศ
สุริยา ฟ้าปทุม
สุพรรณ สันติชัย
โฆษิต นพคุณ
แสงสุรีย์ รุ่งโรจน์
สดใส รุ่งโพธิ์ทอง
ขวัญจิต ศรีประจันต์
ศรศรี คีรีพันธ์
ยงยุทธ ผิวสุวรรณ
สุรชัย สมบัติเจริญ
ภูมินทร์ อินทพันธ์
สามโทน (นิธิทัศน์เป็นผู้จัดจำหน่ายให้)
สุริยัน ส่องแสง (สมัยยังเป็นค่ายออริจินัลซาวด์)
หยาด นภาลัย
รายชื่อโปรดิวเซอร์และบุคลากรทางดนตรี

ทนงศักดิ์ อาภรณ์ศิริ
โชคดี พักภู่
วสันต์ แต้สกุล
ชาตรี คงสุวรรณ
พีรสันติ จวบสมัย
เสนีย์ ฉัตรวิชัย
ธนา ลวสุต
ศรายุทธ สุปัญโญ
เทวัญ ทรัพย์แสนยากร
ยงยุทธ ผิวสุวรรณ (เสียชีวิตแล้ว)
พรชัย วงษ์ชีพ
มนตรี ผลพันธิน (เสียชีวิตแล้ว)
นฤชา เพ่งผล (เสียชีวิตแล้ว)
ชาลี อินทรวิจิตร (เสียชีวิตแล้ว)
สุรพล โทณะวณิก
สันติ เศวตวิมล
รายชื่ออัลบั้มเพลง

อภิมหาอมตะนิรันดร์กาล (เพลงลูกกรุงร้องโดยศิลปินต้นฉบับพร้อมดนตรีใหม่)
เพลงหวานซูเปอร์คลาสสิก (เพลงลูกทุ่งแนวหวาน)
อมตะซูเปอร์คลาสสิก (เพลงลูกกรุงดนตรีใหม่)
ซูเปอร์ฮิต (เพลงลูกทุ่งดนตรีใหม่)
ซูเปอร์บูม (เพลงไทยทำนองสากล กับ เพลงสากล)
หยิบสิบ (วงนิรนาม ส่วนใหญ่ขับร้องโดย "คณิต อุทยานสิงห์" หรือ "นิค นิรนาม")
เมก้าแดนซ์
พรายพราว
ที่สุดของที่สุด (แจ้ ดนุพล แก้วกาญจน์)
ใจประสานใจ
หมอลำซูเปอร์ฮิต
หมอลำอินเตอร์
แหล่งข้อมูลอื่น

นิธิทัศน์ โปรโมชั่น ที่เฟซบุ๊ก
เจนละ

บทความนี้เกี่ยวกับอาณาจักรสมัยกลางตอนต้นที่กัมพูชา สำหรับเจนละในข้อมูลจีนสมัยกลางตอนกลางถึงตอนปลาย ดูที่ จักรวรรดิเขมร
อาณาจักรเจนละ หรือภาษาจีนว่า เจินล่า (จีนตัวย่อ: 真腊; จีนตัวเต็ม: 真臘; พินอิน: Zhēnlà; เวด-ไจลส์: Chen-la), ภาษาเขมรว่า เจนฬา (เขมร: ចេនឡា, อักษรโรมัน: Chénla, เสียงอ่านภาษาเขมร: [ceːnlaː]), และภาษาเวียดนามว่า เจินหลัป (เวียดนาม: Chân Lạp) เป็นชื่อที่เอกสารจีนใช้เรียกรัฐซึ่งมาทีหลังฟูนัน และมาก่อนอาณาจักรพระนคร ดำรงอยู่ในพื้นที่อินโดจีนช่วงปลายคริสต์ศตวรรษที่ 6 ถึงต้นคริสต์ศตวรรษที่ 9 ในเอกสารบันทึกว่าด้วยขนบธรรมเนียมประเพณีของเจนละที่โจว ต้ากวาน (周達觀) ขุนนางจีน เขียนขึ้นเมื่อคริสต์ศตวรรษที่ 13 ก็ยังปรากฏชื่อนี้อยู่ ชื่อนี้ยังปรากฏในแผนที่เหมา คุน อย่างไรก็ตาม ประวัติศาสตร์นิพนธ์สมัยใหม่ใช้ชื่อนี้เฉพาะเจนละในช่วงปลายศตวรรษที่ 6 ถึงต้นคริสต์ศตวรรษที่ 9 เท่านั้น นักประวัติศาสตร์เรียกประวัติศาสตร์กัมพูชาในช่วงเวลานี้เป็น สมัยก่อนพระนคร มีข้อถกเถียงว่าเจนละเคยเป็นรัฐอันหนึ่งอันเดียวหรือไม่ หรือเป็นเพียงความเข้าใจคลาดเคลื่อนของผู้บันทึกเอกสารจีน นักวิชาการส่วนใหญ่ในปัจจุบันเห็นว่า เจนละเป็นรัฐต่าง ๆ ที่มารวมกลุ่มกันอย่างหลวม ๆ และชั่วคราวในสมัยก่อนพระนคร
เอกสารของราชวงศ์สุย (隋朝) ระบุว่า ฟูนันซึ่งส่งทูตมาในช่วง ค.ศ. 616–617 นั้นมีเมืองขึ้นเมืองหนึ่งนามว่า "เจนละ" ภายหลัง ผู้นำเจนละยกทัพไปตีฟูนันได้สำเร็จ ไม่เป็นเมืองขึ้นอีกต่อไป และเอกสารอื่น ๆ นำข้อความนี้ไปอ้างถึง ซึ่งก็เป็นที่โต้แย้งเรื่องความถูกต้องแม่นยำมาตั้งแต่คริสต์ทศวรรษ 1970
เจนละเหมือนฟูนันตรงที่มาได้ที่ตั้งอันเป็นจุดยุทธศาสตร์ตรงเส้นทางการค้าทางน้ำสายมณฑลอินโด (Indosphere) กับสายมณฑลวัฒนธรรมเอเชียตะวันออก (East Asian cultural sphere) ตัดกันพอดี ทำให้เจนละมีอิทธิพลทางวัฒนธรรมและเศรษฐกิจสังคมอยู่เป็นเวลานาน ทั้งเป็นเหตุให้เจนละรับระบบการเขียนจารึกของราชวงศ์ปัลลวะและราชวงศ์จาลุกยะแห่งอินเดียใต้มาใช้
ชนชั้นปกครองในเจนละนั้น ที่มาที่ไปเป็นอย่างไรยังไม่แน่ชัด ไมเคิล วิกเกอรี (Michael Vickery) นักประวัติศาสตร์ ขนานนามพวกเขาว่า "ประมุขแห่งดงรัก" (Dângrêk Chieftains) เพราะอาศัยอยู่แถบเหนือและใต้ของพนมดงรัก และสร้างศิลาจารึกไว้หลายหลักซึ่งมีอายุเก่าแก่ที่สุดในภูมิภาคนี้ มีเนื้อหาว่าด้วยวงศ์วานของพวกเขาซึ่งแสดงให้เห็นถึงการแผ่อำนาจทางการเมือง จารึกภาษาสันสกฤตหลักหนึ่งจาก Vãl Kantél ในสทึงแตรง (ស្ទឹងត្រែង สฺทึงแตฺรง) มีข้อความสื่อว่า ผู้นำคนหนึ่งนาม "วีรวรรมัน" (Vīravarman) ใช้แนวคิดเทวราชาและหริหระของศาสนาฮินดูในการปกครอง
เอกสารจีนชื่อ ซินถังชู (新唐書) กล่าวว่า ต้นคริสต์ศตวรรษที่ 8 รัฐเจนละแตกแยกออกเป็นเจนละบก (陸真臘) กับเจนละน้ำ (水真臘) แล้วภายในปลายคริสต์ศตวรรษที่ 8 เจนละน้ำก็ตกเป็นเมืองขึ้นของชวา ผู้ปกครองคนสุดท้ายของเจนละน้ำนั้นเชื่อว่าถูกประหาร ทำให้สิ้นราชวงศ์ แล้วเจนละน้ำก็ผนวกเข้ากับชวาในราว ค.ศ. 790 ส่วนชัยวรรมันที่ 2 (ជ័យវរ្ម័នទី២ ชัยวรฺมันที ๒) ผู้นำท้องถิ่น รวมรวบดินแดนทั้งหลายที่เหลือไปก่อตั้งเป็นจักรวรรดิเขมรใน ค.ศ. 802
รากศัพท์

"เจนละ" หรือ "เจินล่า" เป็นชื่อรัฐแห่งหนึ่งซึ่งส่งบรรณาการมาให้จักรพรรดิจีน แต่คำนี้ไม่ปรากฏในภาษาเขมรเก่า (Old Khmer)
นิรุกติศาสตร์พื้นบ้าน (folk etymology) พยายามเชื่อมโยงคำว่า "เจนละ" (真臘) ในภาษาจีนให้แปลว่า "ขี้ผึ้งบริสุทธิ์" (pure beeswax) ซึ่งน่าจะมาจากการที่ภูมิภาคนี้มีสินค้าอย่างหนึ่งเป็นขี้ผึ้งบริสุทธิ์ ตามที่เอกสารจีนพรรณนาไว้ มีผู้เสนอว่าชื่อนี้หมายถึง "สยามพ่าย" เนื่องจากเจินล่าสามารถสร้างใหม่ตามรูปสะกดสมัยราชวงศ์ถังเป็น Tsienliäp ซึ่งคล้ายกับคำว่า "เสียบเรียบ" (សៀមរាប เสียมราบ) มักระบุความหมายเป็น "สยามแพ้ราบคาบ" อย่างไรก็ตาม มีผู้ชี้ให้เห็นว่าที่มาของชื่อนี้มีปัญหา เนื่องจากความขัดแย้งระหว่างสยามกับกัมพูชาเกิดขึ้นหลายศตวรรษหลังจากมีการใช้ชื่อนี้เป็นครั้งแรก ดังนั้น ไมเคิล วิกเกอรีจึงโต้แย้งว่าความหมายดั้งเดิมของทั้งสองชื่อนั้นไม่เป็นที่ทราบแน่ชัด แม้ว่าชื่อเจนละกับเสียมเรียบอาจมีความเกี่ยวข้องกัน
ส่วนปีเตอร์ แฮร์ริส (Peter Harris) เห็นว่า "เจนละ" น่าจะแปลว่า "จามราบคาบ" มากกว่า "สยามราบคาบ" เพราะคำว่า "เจนละ" ในภาษาจีนเขียนได้อีกอย่างว่า "จั้นล่า" (占臘) และคำว่า "จั้น" นี้จีนใช้เรียกจาม แฮร์ริสยังอ้างถึงเอกสาร หมิงฉื่อ (明史) ที่ระบุว่า ในรัชศกชิ่ง-ยฺเหวียน (慶元) ของจักรพรรดิหนิงจง (寧宗) แห่งราชวงศ์ซ่ง (宋朝) ซึ่งตรงกับ ค.ศ. 1195–1200 นั้น กัมพูชาขับไล่ชาวจามออกไปจากดินแดน จึงได้ครองดินแดน เป็นเหตุให้ดินแดนนี้เปลี่ยนชื่อเรียกเป็น "จั้นล่า" แต่ในช่วงราชวงศ์ยฺเหวียน (元朝) คำนี้ก็กลายเป็น "เจินล่า" (เจนละ) ไปแม่แบบ:Page number needed
เจนละอาจเป็นที่รู้จักผ่านชื่ออื่น ๆ เช่น เหวินตาน (文單 สร้างใหม่เป็น Muntal อาจเป็นมณฑล) หรือ Tatsuo Hoshino Po-Lou รายงานว่า เหวินตานคือเมืองหลวงของเจนละ
พระมหากษัตริย์เจนละซึ่งใช้ประเพณีปกครองแบบเทวราชาของฮินดูนั้น มักใช้พระนามที่มีคำว่า "วรรมัน/วรรมัม" (varman/varmam) อันแปลว่า มีเกราะ หรือมีเครื่องคุ้มกัน เช่น "ชัยวรรมัน" (่jayavarman) แปลว่า มีชัยชนะเป็นเกราะ ธรรมเนียมนี้เป็นไปตามที่ประมวลกฎหมายมนุสัมฤติ (मनुस्मृति มนุสฺมฺฤติ) บัญญัติไว้สำหรับชนชั้นกษัตริย์
ประวัติ

ความเป็นมาของเจนละค่อนข้างคลุมเครือ เจนละเดิมน่าจะเป็นหนึ่งในศูนย์อำนาจทางภูมิภาคของรัฐฟูนัน โดยมีอำนาจปกครองตนเองในระดับหนึ่ง แล้วแยกตัวออกจากฟูนันในราวปลายคริสต์ศตวรรษที่ 6 ส่วนประเด็นทางภูมิศาสตร์เกี่ยวกับเจนละ เช่น อาณาเขต, การขยายอาณาเขต, ศูนย์กลางทางศาสนา, และศูนย์กลางทางการเมือง รวมถึงประเด็นความเป็นรัฐเดี่ยวหรือเป็นรัฐต่าง ๆ ที่มารวมกลุ่มกันนั้น นักวิชาการยังไม่ลงรอยกัน
เอกสารจีนระบุว่า เจนละเป็นรัฐหนึ่งรัฐ แต่ไมเคิล วิกเกอรี นักประวัติศาสตร์ สันนิษฐานว่า จีนน่าจะใช้คำว่า "เจนละ" เรียกรัฐหลาย ๆ รัฐรวมกันเหมือนเป็นรัฐอันหนึ่งอันเดียว เพื่อให้ง่ายต่อการจัดหมวดหมู่ผู้คนที่มีลักษณะบางประการร่วมกัน โดยมิได้สนใจว่า รัฐเหล่านี้แตกต่างกันประการใด
สำหรับการแยกตัวของเจนละจากฟูนันนั้น ตามเอกสารจีนแล้ว ปลายคริสต์ศตวรรษที่ 6 ผู้นำของเจนละ คือ ภววรรมันที่ 1 (ភវវរ្ម័នទី១ ภววรฺมันที ๑) และมเหนทรวรรมัน (មហេន្ទ្រវរ្ម័ន มเหนฺทฺรวรฺมัน) รวมกำลังกันไปตีฟูนัน และพิชิตฟูนันได้สำเร็จ
เอกสาร ซินถังชู ของราชวงศ์ถังว่า เมื่อสิ้นรัชศกเฉินหลง (神龍) ของจักรพรรดิจงจง (中宗) แห่งราชวงศ์ถัง ซึ่งตรงกับ ค.ศ. 705–707 นั้น ปรากฏว่า เจนละแตกแยกออกเป็นสองส่วน คือ เจนละบกกับเจนละน้ำ เป็นช่วงเวลาที่มีแต่ความวุ่นวายทางการเมืองเหมือนที่เคยเป็นมาก่อนบรรพกษัตริย์ฟูนันและเจนละจะหลอมรวมแผ่นดินเป็นอันหนึ่งอันเดียว ต่อมาในปลายคริสต์ศตวรรษที่ 8 ราชวงศ์ไศเลนทร์ (Shailendra dynasty) จากเกาะชวามาปล้นและยึดครองเจนละน้ำได้สำเร็จ แต่ไมเคิล วิกเกอรี เห็นว่า การที่จีนแบ่งเจนละออกเป็นเจนละบกกับเจนละน้ำนี้ชวนให้เข้าใจผิด เพราะเดิมทีก็ไม่มีรัฐอันหนึ่งอันเดียวอยู่แล้ว อย่างน้อยก็จนกว่าจะก่อตั้งจักรวรรดิเขมรใน ค.ศ. 802
จำนวนจารึกที่เคยสร้างขึ้นอย่างมากในคริสต์ศตวรรษที่ 7 กลับลดลงอย่างยิ่งในช่วงคริสต์ศตวรรษที่ 8 บ่งบอกว่า เวลานั้น เจนละเสื่อมโทรมลงเต็มทีแล้ว ซึ่งน่าจะเป็นเพราะความขัดแย้งภายใน และปัญหาภายนอกที่มาจากการโจมตีของราชวงศ์ไศเลนทร์ อย่างไรก็ดี ปรากฏว่า ผู้นำท้องถิ่นคนหนึ่ง คือ ชัยวรรมันที่ 2 สามารถก่อตั้งรัฐที่เรียกว่า "จักรวรรดิเขมร" ใน ค.ศ. 802 ทำให้ช่วงเวลาแห่งความวุ่นวายยุติลง
ศูนย์กลางการเมือง

ในทางวิชาการนั้น ฌอร์ฌ เซแด็ส‎ (George Cœdès) และบุคคลอื่น ๆ ซึ่งร่วมสมัยกับเขา อ้างอิงเอกสารของราชวงศ์สุยที่กล่าวว่า พระมหากษัตริย์เจนละประทับอยู่ใกล้ภูเขานามว่า "Ling-jia-bo-po" และเห็นว่า "Ling-jia-bo-po" มาจากคำว่า "Lingaparvata" (ลิงคบรรพต; "ภูเขาลึงค์") และวัดภู (ວັດພູ) ในแขวงจำปาศักดิ์ ประเทศลาว ก็มีโบราณสถานเขมรที่สอดคล้องกับลักษณะที่เอกสารจีนพรรณนาไว้พอดี จึงสรุปว่า วัดภูก็คือศูนย์กลางของเจนละ แต่นักวิชาการปัจจุบัน เช่น ไมเคิล วิกเกอรี และโกลด ฌัก (Claude Jacques) ไม่เห็นด้วย เพราะไม่ใช่วัดภูแห่งเดียวที่มีลักษณะสอดคล้องกับความเป็น "ลิงคบรรพต" ทว่า หลักฐานต่าง ๆ ในยุคเจนละก็มีเหลือไม่มากพอจะให้ได้ข้อยุติ
ส่วนตำนานกัมพูชาว่า นักบวชนาม "กัมวุสวยัมภุวะ" (កម្វុស្វយម្ភុវ กมฺวุสฺวยมฺภุว) ได้รับสตรีนาม "เมระ" (Mera) มาจากพระศิวะ นักบวชและสตรีดังกล่าวสมสู่กันจนเกิดบุตร คือ ศรุตวรรมัน (Śrutavarman) และศรุตวรรมันมีบุตรนาม "เศรษฐวรรมัน" (Sreshthavarman) ซึ่งเป็นที่มาของนครที่เรียกว่า "เศรษฐปุระ" (ស្រេស្ឋបុរ เสฺรสฺฐบุร) และมีผู้เชื่อมโยงว่า เศรษฐปุระเป็นศูนย์กลางของเจนละอันตั้งอยู่ ณ ลิงคบรรพตนั้น
รายพระนามพระมหากษัตริย์

ดูเพิ่ม: พระราชพงศาวลีพระมหากษัตริย์
| 0 | 1 | 2 | 3 |
| --- | --- | --- | --- |
| ลำดับ | กษัตริย์ | ครองราชย์ (ค.ศ.) |  |
| 1 | พระเจ้าศรุตวรมัน | ป. 550–555 |  |
| 2 | พระเจ้าเศรษฐวรมัน | ป. 555–560 |  |
| 3 | พระเจ้าวีรวรมัน | ป. 560–575 |  |
| 4 | พระนางกัมพุชราชลักษมี | ป. 575–580 |  |
| 5 | พระเจ้าภววรมันที่ 1 | ป. 580–600 |  |
| 6 | พระเจ้ามเหนทรวรมัน | ป. 600–616 |  |
| 7 | พระเจ้าอิศานวรมันที่ 1 | ป. 616–635 |  |
| 8 | พระเจ้าภววรมันที่ 2 | ป. 639–657 |  |
| 9 | พระเจ้าชัยวรมันที่ 1 | ป. 657–681 |  |
| 10 | พระนางเจ้าชัยเทวี | ป. 681–713 |  |
แยกเป็นเจนละบก-น้ำ
| 11 | พระเจ้าบุษกรักษา [fr] | ป. 713–730 |  |
| 12 | พระเจ้าสามภูวรมัน [fr] | ป. 730–760 |  |
| 13 | พระเจ้าราเชนทรวรมันที่ 1 [fr] | ป. 760–770 |  |
| 14 | พระเจ้ามหิปติวรมัน | ป. 770–780 |  |
| 15 | พระเจ้าชัยวรมันที่ 2 | ป. 780–802 |  |
ข้อมูล: